Evnaríki Leirvíkingurin Sølvi Vatnhamar hevur longt sáttmálan við Víking. Víkingur og Sølvi hava gjørt ein 2 ára sáttmála. Sølvi tekur í løtuni útbúgving sum byggifrøðingur í Danmark og verður liðugur komandi summar. Tað viðførur at Sølvi verður nakað burtur fyrsta hálva árið av sínum sáttmálaskeiði. Sølvi hevur leikt 138 Effo-dystir, 24 steypadystir og 7 UEFA-dystir, og hann hevur skora 30 mál. Sølvi hevur verið við til at vinna allir tríggjar steypa sigrarnar fyri felagið. So ikki kann sigast annað, enn at tað eri ein royndur leikari, ið heldur áfram í felagnum. Felagið fegnast yvir, at Sølvi Vatnhamar hevur longt við barndómsfelagið. At ein so týðandi leikari leingir við okkum, førur við sær, at strembanin móti toppinum styrkist munandi. Miðvallarin Súni Olsen hevur skriva undir ein tvey ára sáttmála við Víking. Við sínum 263 dystum í bestu deildini, 12 evropeiskum dystum og 53 A-landsdystum er Súni ein sera royndur leikari, og verður hann ein styrkur fyri okkara lið komandi kappingarár. Súni Olsen hevði sína fótbólts uppvøkstur í Gøtu, og sera tíðliga var tað eyðsæð, at hann hevði framúr góð fótbóltsevnir. Evnini rukku so langt, at hann eitt tíðarskeið leikti uttanlanda sum fulltíðarleikari í Hollandi og Danmark. Felagið fegnast yvir, at Súni er“ komin heim aftur”, har hann skal hjálpa felagnum at røkka uppá ovastu rók í føroyskum fótbólti.